七七事變

盧溝橋事變／七七事變／七七盧溝橋事變，係1937年7月7號發生喺中華民國河北省宛平縣盧溝橋嘅中日軍事衝突，日本就此全面進攻中國。七七事變係中國展開全國對日八年抗戰嘅起點。

政治背景 
自1937年日本二二六事件開始，日本國內政局動蕩不安，政府迫切需要轉移國內民眾嘅視線，解決接踵而來嘅經濟、政治問題。而《何梅協定》簽訂之後，中華民國政府響華北嘅勢力銳減，客觀上為日本發動戰爭提供咗有利條件。

1936年西安事變和平解決之後，中國國民黨同中國共產黨達成協議共同抗日，兩黨再次走向聯合，亦即係所謂嘅第二次國共合作。

地理背景 
盧溝橋喺北平城西南約15公里嘅永定河，係北京通往南部各地嘅咽喉要道。宛平城建於1640年，係捍衛北京城嘅軍事要塞。

經過 
1937年6月起，日本嘅中國駐屯軍幾乎每日都喺盧溝橋附近進行所謂嘅軍事演習。

1937年7月7號日本嘅中國駐屯軍係未通知中國北平地方當局嘅情況下，響國民革命軍駐地附近進行「軍事演習」。夜晚日軍話有一個士兵失蹤，要求進入北平西南嘅宛平縣城搜查。國軍拒絕咗呢個無理要求。日軍於是喺夜晚八點開槍開炮猛轟北平盧溝橋，向城內嘅中國守軍進攻。國民革命軍第29軍37師219團奮起還擊。

事件後第二日中國共產黨就發表抗日通電，要求中華民國政府儘快履行喺西安事變時嘅承諾。時任國民政府軍事委員會委員長嘅蔣介石響7月17號喺廬山談話會上邊宣佈準備應戰同埋必要時守土抗戰到底嘅決心。7月28號、7月30號，日軍相繼佔領北平、天津。中國抗日戰爭正式爆發。

軍隊配置

中國 
 國民革命軍第29軍 軍長 宋哲元 副軍長 佟麟閣
 第37師 師長 馮治安 駐守北平，南苑，西苑，豐台
 第38師 師長 張自忠 駐守天津，大沽，滄縣，廊坊
 第132師 師長 趙登禹 駐守河北省大名，河間
 第143師 師長 劉汝明 駐守張家口，張北，懷來
 第9騎兵師 師長 鄭大章 駐守通縣，南苑

日本 
 中國駐屯軍步兵旅團　旅團長河邊正三少將
 步兵第一聯隊　聯隊長牟田口廉也大佐
 步兵第三大隊　大隊長一木清直少佐
 步兵第八中隊　中隊長清水節郎大尉

北平特務機關長　松井太久郎大佐

其他理論
埋伏於民國政府嘅中共臥底張克俠寫咗本回憶錄，話蘆溝橋事變係劉少奇指示佢等人執行之任務，所特登引起嘅，目的係引日本同民國打仗，削弱彼此實力，令中共從旁得利。

連出去 

1937年
第二次中日戰爭